એક અમેરિકા છે અને એક ભારત છે. ચોક્કસપણે અમેરિકાએ જ્યારે આતંકવાદ સામે યુદ્ધ છેડ્યું ત્યારે વિશ્વભરમાં તેની આ ચળવળનો વિરોધ થયો, પરંતુ આજે એ જ અમેરિકામાં લોકો સુકુનના શ્વાસ લઇ રહ્યાં છે, જ્યારે બીજી તરફ ભારત છે કે જ્યાં દરરોજ નાગરીકોમાં એક નાનો અમથો ભય જન્મ લેતો હોય છે કે ખુશીના માહોલમાં ક્યાંક દેશના ખુણે કોઇ આંતકવાદી હિંસા ના થાય. દેશ એક તરફ આઝાદીનો જશ્ન મનાવવા જઇ રહ્યો છે, તો બીજી તરફ દેશ આતંકના ખૌફ નીચે જીવી રહ્યો છે. એક પણ એવો ખુશીભર્યો તહેવાર કે ઉજવણી દેશમાં નહીં મનાતી હોય કે જેને લઇને કોઇ આતંકવાદી હુમલાની દહેશત વ્યક્ત કરવામાં ના આવી હોય. જો ભારત પણ આતંકવાદ મુદ્દે કોઇ મજબૂત પગલા ભરે અને તેમને એક આકરો સંદેશો કે પછી જવાબ આપે તો નિશ્ચિત આપણે પણ તહેવારોની ઉજવણી વેળા આઝાદીની અનુભૂતિ કરી શકીશું.